Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston asetukseksi ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2004/0342 lopull. - COD 2002/0141 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2002/0141 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Taustaa Komissio antoi ehdotuksen [1] // 11.07.2002 [1] EYVL C 262 E, 29.10.2002, s. 449. Euroopan talous- ja sosiaalikomitea antoi lausuntonsa [2] // 26.02.2003 [2] EUVL C 95, 23.4.2003, s. 22. Euroopan parlamentti antoi lausuntonsa ensimmäisessä käsittelyssä // 05.06.2003 Asiasta päästiin poliittiseen yhteisymmärrykseen neuvostossa // 22.07.2003 Muutettu ehdotus annettiin // 21.10.2003 Yhteinen kanta [3] vahvistettiin // 27.10.2003 [3] EUVL C 48 E, 24.2.2004, s. 82. Parlamentti hyväksyi suosituksen toisessa käsittelyssä // 30.03.2004 3. Ehdotuksen tavoite Kyse on kolmannesta ehdotuksesta viiden ehdotuksen paketissa, jolla kodifioidaan ja ajantasaistetaan voimassa olevat yhteisön elintarvikehygieniasäännöt. Ehdotuksen päätarkoituksena on tehdä eläinperäisten elintarvikkeiden virallista hygieniavalvontaa koskevista nykyisistä säännöistä paremmin tieteellisiin tietoihin ja riskeihin perustuvia sekä ottaa huomioon elintarvikelainsäädännön perusperiaatteet ("tilalta pöytään" -periaate, toimivaltaisten viranomaisten velvoitteiden määrittely). Ehdotus koskee lihaa, liha- ja kalatuotteita, simpukoita ja maitoa. 4. Komission kanta Euroopan parlamentin tekemiin tarkistuksiin Euroopan parlamentille toimitettiin muutettu kompromissipaketti neuvoston suostumuksella. Seuraavat parlamentin hyväksymät tarkistukset heijastavat näiden kolmen toimielimen välillä syntynyttä kompromissiratkaisua: * Tarkistus 11: tekninen tarkistus, joka selventää tarvetta suorittaa ruholle terveystarkastus mahdollisimman nopeasti hätäteurastuksen jälkeen. * Tarkistus 18: vain saksankielistä toisintoa koskeva toimituksellinen tarkistus. * Tarkistus 19: tekninen tarkistus, jonka mukaan on varmistettava, että valvontahenkilöstöllä on valvontatehtäviä suorittaessaan vapaa pääsy elintarvikeyritysten tiloihin. * Tarkistus 20: velvoittaa jäsenvaltiot varmistamaan, että valvontahenkilöstön määrä on riittävä lihan tarkastamiseksi teurastamoissa. * Tarkistus 22: tuo joustavuutta tiettyihin valvontatoimiin pienten yritysten osalta. Komissio hyväksyi nämä tarkistukset. Seuraavat tarkistukset eivät heijasta kolmen toimielimen välillä syntynyttä kompromissiratkaisua: * Tarkistukset 9 ja 14: tarkistusten mukaan teurastamon henkilökunta voi avustaa virkaeläinlääkäriä vain siipikarjan ja jäniseläinten lihan tarkastuksissa, mutta ei lihavasikoiden ja lihasikojen tarkastuksissa. Komissio ei hyväksynyt näitä kahta tarkistusta. Lopullisen yhteisymmärryksen saavuttamiseksi ja sovittelumenettelyn välttämiseksi neuvosto on kuitenkin valmis hyväksymään tarkistukset 9 ja 14 sillä edellytyksellä, että komissio antaa julkilausuman tämän asiakirjan liitteessä. Tällöin komissio voi hyväksyä lopullisen kompromissin, joka sisältää kaikki edellä tarkoitetut tarkistukset. 5. Päätelmät Perustamissopimuksen 250 artiklan 2 kohdan mukaisesti komissio muuttaa ehdotuksensa edellä esitetyllä tavalla. LIITE Komission julkilausuma, joka liittyy Euroopan parlamentin ja neuvoston asetukseksi ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annetun ehdotuksen toiseen käsittelyyn Komissio laatii mahdollisimman nopeasti asetuksen voimaantulon jälkeen 5 artiklan 6 kohtaan ja liitteessä I olevan III jakson III lukuun liittyvän kertomuksen teurastamohenkilökunnan toimimisesta avustajina lihan tarkastuksissa tarkoituksena selvittää voidaanko ja millä edellytyksillä siipikarjan ja jäniseläinten lihaa koskevaa nykyistä järjestelmää laajentaa koskemaan muita eläinlajeja, kuten lihasikoja ja lihavasikoita. Kertomukseen liitetään tarvittaessa lainsäädäntöehdotus.